Það er 109 sinnum meira en geisli jarðar . Vegna þess að eðlismassi sólar er töluvert lægri en eðlismassi jarðar munar ekki eins miklu á massanum , en massi sólar er 330.000 sinnum meiri en massi jarðar ( af þessu má sjá að eðlismassi jarðar er næstum 4 sinnum meiri en eðlismassi sólar ) . Ef við athugum jöfnuna fyrir rúmmál kúlu ( V ) með geisla r sjáum við ástæðuna fyrir því að munurinn á rúmmáli er svo miklu meiri en munurinn á geislanum : Eins og hér sést er rúmmál kúlulaga hlutar í hlutfalli við geisla hlutarins í þriðja veldi . Það þýðir til dæmis , ef geisli hlutar A er 4 sinnum stærri en geisli hlutar B , að þá er rúmmál A 64 sinnum meira en rúmmál B ( 4 x 4 x 4 = 64 ) .